CELEX: C2005/217/14
Language: hu
Date: 2005-09-03 00:00:00
Title: A Bíróság ítélete (nagytanács) 2005. július 21. a C-231/03. sz., (Tribunale amministrativo regionale per la Lombardia előzetes döntéshozatal iránti kérelme) Consorzio Aziende Metano (Coname) kontra Comune di Cingia de' Botti ügyben (EK 43., EK 49. és EK 81. cikk – A gázellátás közszolgáltatás irányítására vonatkozó koncesszió)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/7
            
         
      A BÍRÓSÁG ÍTÉLETE
   
   (nagytanács)
   2005. július 21.
   a C-231/03. sz., (Tribunale amministrativo regionale per la Lombardia előzetes döntéshozatal iránti kérelme) Consorzio Aziende Metano (Coname) kontra Comune di Cingia de' Botti ügyben (1)
   
   (EK 43., EK 49. és EK 81. cikk - A gázellátás közszolgáltatás irányítására vonatkozó koncesszió)
   (2005/C 217/14)
   Az eljárás nyelve: olasz
   A C-231/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Tribunale amministrativo regionale per la Lombardia (Olaszország) a Bírósághoz 2003. május 28-án érkezett 2003. február 14-i határozatával terjesztett elő az előtte a Consorzio Aziende Metano (Coname) és a Comune di Cingia de' Botti között, a Padania Acque SpA részvételével folyamatban lévő eljárásban, a Bíróság (nagytanács), tagjai: M. V. Skouris elnök, P. Jann, C. W. A. Timmermans (előadó), A. Rosas, R. Silva de Lapuerta és A. Borg Barthet tanácselnökök, R. Schintgen, S. von Bahr, J. N. Cunha Rodrigues, G. Arestis, M. Ilešič, J. Malenovský és J. Klučka bírák, főtanácsnok: C. Stix-Hackl, hivatalvezető: L. Hewlett főtanácsos, 2005. július 21-én meghozta ítéletét, amelynek rendelkező része a következő:
   Az EK 43. és az EK 49. cikk megtiltják, hogy olyan körülmények között, mint amilyenek az alapügyben fennállnak, egy község közvetlenül ítélje oda a gázellátás közszolgáltatás irányítására vonatkozó koncessziót egy többségében köztőkéből álló társaság részére, amelynek tőkéjében az említett községnek 0,97 %-os részesedése van, ha ez az odaítélés nem felel meg olyan átláthatósági követelményeknek, amelyek anélkül, hogy szükségképpen magukban foglalnák az ajánlati felhívás közzétételének kötelezettségét, többek között lehetővé teszik, hogy a község tagállamától eltérő tagállam területén székhellyel rendelkező vállalkozás a koncesszió odaítélése előtt hozzáférjen az említett koncesszióra vonatkozó megfelelő információkhoz oly módon, hogy ez a vállalkozás kinyilváníthassa – amennyiben igényli – az e koncesszió megszerzésére vonatkozó érdekét.
   
      (1)  HL C 226., 2003.9.20.